smcproject/ml-wiki-sentences huggingface dataset:
"കൊട്ടാരം", "ഗോപുരങ്ങളുള്ള നഗരം", "ചുമരുകളുള്ള നഗരം", "നഗരം" എന്നിങ്ങനെയെല്ലാം അർത്ഥം വരുന്ന സംസ്കൃത പദത്തിൽ (പുരി, പുര, പുരം, പൊരെ ) നിന്നാണ് പുര എന്ന വാക്കുണ്ടായത്.
ബാലിനീസ് ഭാഷയുടെ വികാസ പരിണാമത്തിൽ പുര എന്ന പദത്തിന് ക്ഷേത്രസമുച്ചയം എന്നും പുരി എന്നതിന് കൊട്ടാരം (രാജാക്കന്മാരുടെയും ഭരണാധികാരികളുടെയും വാസസ്ഥലം) എന്നും അർത്ഥം ഉരുത്തിരിഞ്ഞുവന്നു.
രൂപകൽപ്പനയും വിന്യാസവും ബാലിനീസ് അമ്പലത്തിന്റെ ഘടന.
മൂന്ന് മേഖലകളായി തിരിച്ചിരിക്കുന്നു (മണ്ഡലങ്ങൾ)
സാധാരണ ഹിന്ദു അമ്പലങ്ങളിൽനിന്നും വ്യത്യസ്തമായി വലിയ ചുമരുകൾക്കുള്ളിൽ ധാരാളം വായുസഞ്ചാരമുള്ള സ്ഥലങ്ങളിൽ ആരാധനകൾ നടത്താവുന്നരീതിയിലാണ് പുരകൾ രൂപകല്പനചെയ്തിട്ടുള്ളത്.
ഇവയ്ക്കുള്ളിൽ പരസ്പരബന്ധിതമായ ധാരാളം ചിത്രപണികളോടുകൂടിയ വാതിലുകൾ വിവിധ മുറ്റങ്ങളെ വേർതിരിക്കാനായി ഉണ്ടായിരിക്കും.
മതിലുകളാൽ ചുറ്റപ്പെട്ട ഈ മുറ്റങ്ങൾക്കുള്ളിൽ അനേകം ഗോപുരങ്ങളും പവിലിയനുകളും ചെറിയ ശ്രീകോവിലുകളും ഉണ്ടായിരിക്കും.
മൂന്നു മണ്ഡലങ്ങൾ അടങ്ങിയ ത്രിമണ്ഡല രൂപത്തിലുള്ള ബാലിനീസ് സ്ഥല ചുറ്റുപാടാണ് പുരകളുടെ സാധാരണ രൂപം .
പരിശുദ്ധതയുടെ ആരോഹണത്തിലാണ് മൂന്നു മണ്ഡലങ്ങളുടെയും വിന്യാസം.
നിസ്തമണ്ഡല (ജബ പിസൻ): tഏറ്റവും പുറമെയുള്ള മണ്ഡലയാണിത്.
ഇത് പുരയുടെ ചുറ്റുപാടുമുള്ള സ്ഥലവുമായി നേരിട്ട് ബന്ധപ്പെട്ടിരിക്കുന്നു.
ഇതാണ് ക്ഷേത്രത്തിലേക്കുള്ള പ്രവേശനകവാടവുമായി വർത്തിക്കുന്നത്.
ഇത് സാധാരണ ഒരു വെളിമ്പ്രദേശമോ പൂന്തോട്ടമോ ആയിരിക്കും.
ഇത് വിവിധ നൃത്തപരിപാടികളോ കലാപ്രകടനങ്ങളോ നടത്താനുള്ള ഇടമായും വിവിധ ഉത്സവങ്ങൾക്കുള്ള തയ്യാറെടുപ്പുകൾ നടത്താനുള്ള ഇടമായും ഉപയോഗിക്കുന്നു.
മദ്ധ്യ മണ്ഡല (ജബ ടെങ്കാഹ്): tക്ഷേത്രത്തിന്റെ മദ്ധ്യമണ്ഡലമാണിത്.
ഭക്തരുടെയും അനുയായികളുടെയും പ്രാർഥനകൾ നടക്കുന്ന ഇടമാണിത്.
ക്ഷേത്രത്തിനുവേണ്ട പിൻതുണകൾ നല്കാനുള്ള  ഇടമാണിത്.
ഇവിടെ അനേകം പവിലിയനുകൾ ഉണ്ടായിരിക്കും.
ബാലെ കുൾകുൾ(തടികൊണ്ടുള്ള സ്ലിറ്റ് ഡ്രം ഗോപുരം), ബാലെ ഗോങ്ങ്(ഗമേലാൻ പവിലിയൻ), വാണ്ടിലൻ(കൂടിക്കഴ്ച പവിലിയൻ), ബാലെ പെസണ്ടെകാൻ, ബാലെ പെരണ്ടെനാൻ(ക്ഷേത്രത്തിലെ പാചകപ്പുര) എന്നിവ ഇവിടെയുണ്ടായിരിക്കും.
ഉത്തമ മണ്ഡല (ജെറോ): പുരയിലെ ഏറ്റവും പരിശുദ്ധമായ മണ്ഡലമാണിത്.
ഇവിടെ സാധാരണയായി ഒരു പദ്മാസന, ഏറ്റവും ഉയർന്ന ദൈവത്തിന്റെ താമര സിംഹാസന ഗോപുരം, അചിന്ത്യ (സാങ്ങ് ഹ്യാങ്ങ് വിധി വാസ,  ആധുനിക ബാലിനീസിൽ "ഓൾ-ഇൻ-വൺ ഗോഡ്" ), പെലിങ്കിഹ് മെരു ( അനേക നിലയുള്ള ഗോപുരാകൃതിയിലുള്ള ഒരു കെട്ടിടം, ചൈനീസ്, ജാപ്പനീസ് മാതൃകയിലുള്ള പഗോഡയുടെതു പോലുള്ളത്), മറ്റു വിവിധ പവിലിയനുകൾ, ബാലെ പവേഡാൻ(വേദങ്ങൾ ചൊല്ലാനുള്ള പവിലിയൻ), ബാലെ പിയാസൻ, ബാലെ മുർഡ, ഗെഡോങ്ങ് പെൻയിംപെനാൻ(ക്ഷേത്രത്തിന്റെ തിരുശേഷിപ്പുകൾ സൂക്ഷിക്കുന്ന ഇടം).
പുറമെയുള്ള രണ്ടുമണ്ഡലയുടെയും (നിസ്തമണ്ഡല, മദ്ധ്യമണ്ഡല) രൂപഘടന വളരെ അയവുള്ളതാണ്.
വിവിധ ഘടകങ്ങൾ അങ്ങോട്ടും ഇങ്ങോട്ടും മാറ്റം വരുത്തിയ രീതിയിൽ കാണപ്പെടാറുണ്ട്.
ബാലെ കുക്കുൾ ഏറ്റവും പുറത്തെ ഗോപുരമായും പെരണ്ടെനാൻ(ക്ഷേത്രത്തിലെ പാചകപ്പുര) നിസ്തമണ്ഡലയിലും എല്ലാം കാണാറുണ്ട്.
വാതിലുകൾ Stairs and terraces leading to the candi bentar split gate of Pura Besakih .
Towering kori agung gate at Pura Taman Saraswati Ubud.
പുര തമാൻ അയുൻ
ബാലിനീസ് വാസ്തുവിദ്യയിൽ രണ്ടുതരത്തിലുള്ള വാതിൽ രൂപകൽപന കാണപ്പെടുന്നു.
കാൻഡി ബെൻടാർ എന്നറിയപ്പെടുന്ന സ്പ്ലിറ്റ് ഗേറ്റുകൾ .
കോറി അഗ്യുങ്ങ് എന്നറിയപ്പെടുന്നു പഡുരക്സ രീതിയിലുള്ള മേൽക്കൂരകളോടുകൂടിയ വാതിലുകൾ.
രണ്ടുരീതിയിലുള്ള വാതിലുകൾക്കും ബാലിനീസ് വാസ്തുവിദ്യയിൽ അതിന്റേതായ പ്രത്യേക റോളുകൾ ഉണ്ട്.
കാൻഡി ബെൻടാർ രീതിയിലുള്ള വാതിലുകൾ നിസ്തമണ്ഡലയിലാണ്  ഉപയോഗിക്കുന്നത്.
കോറി അഗ്യൂങ്ങ് രീതിയിലുള്ള വാതിലുകൾ മദ്ധ്യ മണ്ഡലയ്ക്കും ഉത്തമമണ്ഡലയ്ക്കും ഇടയിലുള്ളവയാണ്.
ഗേറ്റുകളുടെ ഈ നിയമങ്ങളെല്ലാം മതാചാരപ്രകാരമല്ലാത്ത പുരികൾക്കും ബാധകമാണ്.
ഇവ വിശുദ്ധരുടെയും രാജാക്കന്മാരുടെയും വാസസ്ഥലങ്ങളായിരിക്കും.
ഇതും കാണുക ബാലിനീസ് വാസ്തുവിദ്യ പുര ബെസാകിത് കാൻഡി ഇന്തോനേഷ്യയിലെ ഹിന്ദു ക്ഷേത്രങ്ങളുടെ പട്ടിക Notes
റോസ് ലില്ലി
മഴലില്ലി, മെയ് ഫ്ളവർ , എന്ന പേരിലൊക്കെ അറിയപ്പെടുന്ന ഒരു അലങ്കാരച്ചെടിയാണ് റോസ് ലില്ലി (റെയിൻ ലില്ലി റോസ്, Zephyranthes rosea ).
പതിനഞ്ച് മുതൽ ഇരുപത്തഞ്ച് സെന്റീമീറ്റർ വരെ ഉയരം വയ്ക്കുന്ന ഈ ചെടിയ്ക്ക് നെല്ലോലകളോട് സാമ്യമുള്ളതും നീണ്ട് മിനുസമാർന്നതുമായ പച്ച ഇലകളാണുള്ളത്.
ഉള്ളിയോട് സാമ്യമുള്ള വിത്തുകളുടെ കൂട്ടം വേനൽക്കാലത്ത് സുഷുപ്താവസ്ഥയിൽ മണ്ണിനടിയിൽസ്ഥിതി ചെയ്യുന്നു.
മഴക്കാലാരംഭത്തോടെ മുളച്ചു കൂട്ടമായ് പുഷ്പിക്കുന്നു.
ഇലകൾക്കിടയിൽ നിന്ന് തണ്ട് നീണ്ട് അതിൽ ഒരു പുഷ്പം എന്നരീതിയിൽ പുഷ്പിക്കുന്ന ഈ ചെടി മഴലില്ലി വിഭാഗത്തിൽ റോസ് മഴ ലില്ലി എന്ന പേരിൽ അറിയപ്പെടുന്നു.
മറ്റു ലില്ലി ചെടികളെ അപേക്ഷിച്ച് റോസ് മഴ ലില്ലിയ്ക്ക് വളരെ ചെറിയ പൂക്കളാണുള്ളത് പരമാവധി അഞ്ച് സെന്റീമീറ്റർ ചുറ്റളവ് വരുന്ന പുഷ്പങ്ങൾ ഒരാഴ്ചയ്ക്കുള്ളിൽ വാടിപ്പോകുകയും പുതിയ കാണ്ഢങ്ങളിൽ നിന്ന് ധാരാളമായി പുതിയപൂവുകൾ ഉണ്ടായിക്കൊണ്ടിരിക്കുകയും ചെയ്യുന്നു.
കാലവർഷാവസനത്തോടെ ഉണങ്ങിപ്പോകുന്ന ചെടി അടുത്ത വർഷകാലത്തിനായി മണ്ണിനടിയിൽ വിത്തു രൂപത്തിൽ വിശ്രമം കൊള്ളുന്നു.
ക്യൂബ , പോർട്ടോ റിക്കോ എന്നീ കരീബിയൻ രാജ്യങ്ങളിലാണ് ഉത്ഭവമെങ്കിലും അമേരിക്ക , ഏഷ്യ , ഓസ്ട്രേലിയ , പസഫിക്ക് ദ്വീപുകൾ തുടങ്ങി ഒട്ടുമിക്ക മേഖലകളിലും ഇവ കാണപ്പെടുന്നു.
ചിത്രശാല മഴലില്ലിയുടെ ചിത്രങ്ങൾ മഴലില്ലി മഴലില്ലി മലപ്പുറം ജില്ലയിലെ ചെമ്മാട് നിന്നെടുത്ത ചിത്രം ബ്രിട്ടീഷ് ബോട്ടാണിക്കൽ രജിസ്ട്രറിലെ രേഖാചിത്രം ഇന്തോനീഷ്യയിലെ സുലവെസി ദ്വീപിൽ നിന്നെടുത്ത ചിത്രം മഴലില്ലി ഫിലിപ്പൈൻസ്‌ മഴലില്ലിക്കൂട്ടം അവലംബം പുറത്തേയ്ക്കുള്ള കണ്ണികൾ http://www.flowersofindia.net/catalog/slides/Rain%20Lily%20Rose.html Archived 2014-08-31 at the Wayback Machine .
മേലുകാവ് ഇംഗ്ലീഷ് വിലാസം https://ml.wikipedia.org/wiki/Melukavu
9°47′0″N 76°45′30″E ﻿ / ﻿ 9.78333°N 76.75833°E ﻿ / 9.78333; 76.75833
കോട്ടയം ജില്ലയിലെ മേലുകാവ് ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് മേലുകാവ് .
ഈരാറ്റുപേട്ട (12 കി.മീ), പാലാ (21 കി.മീ.), തൊടുപുഴ (18 കി.മീ) എന്നിവയാണ് സമീപത്തുള്ള പട്ടണങ്ങൾ.
സംസ്ഥാനപാത 44 മേലുകാവിലൂടെയാണ് കടന്നുപോകുന്നത്.
ഇലവീഴാപൂഞ്ചിറ , ഇല്ലിക്കൽ കല്ല് എന്നിവ ഈ ഗ്രാമത്തിന് അടുത്തുള്ള വിനോദസഞ്ചാര കേന്ദ്രങ്ങളാണ് ആരാധനാലയങ്ങൾ സി.എസ്.ഐ. ക്രൈസ്റ്റ് കത്തീഡ്രൽ ചർച്ച്, മേലുകാവ് ഇന്ത്യ പൂർണ്ണ സുവിശേഷ ദൈവസഭ, കോലാനി സെന്റ്.
ഫിലിപ്പോസ് സി.എസ്.ഐ. ചർച്ച് കോലാനി വിദ്യാലയങ്ങൾ സി.എം.എസ് ഹയർ സെക്കന്ററി സ്കൂൾ,മേലുകാവ് സി.എം.എസ് പ്രൈമറി ഇംഗ്ലീഷ് മീഡിയം സ്കൂൾ, മേലുകാവ് മറ്റ് സ്ഥാപനങ്ങൾ സർവ്വീസ് സഹകരണ ബാങ്ക്, മേലുകാവ് പോസ്റ്റ് ഓഫീസ്,മേലുകാവ് അവലംബം പുറത്തേക്കുള്ള കണ്ണികൾ
മേലുകാവ് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Melukavu_Gramapanchayat
കോട്ടയം ജില്ലയിലെ മീനച്ചിൽ താലൂക്കിൽ ഈരാറ്റുപേട്ട ബ്ളോക്കിലാണ് മേലുകാവ് ഗ്രാമപഞ്ചായത്ത് സ്ഥിതിചെയ്യുന്നത്.
മേലുകാവ്, തലപ്പലം , ഭരണങ്ങാനം , മൂന്നിലവ് എന്നീ വില്ലേജുകളിലായി വ്യാപിച്ചുകിടക്കുന്ന മേലുകാവ് ഗ്രാമപഞ്ചായത്തിനു 30.49 ചതുരശ്രകിലോമീറ്റർ വിസ്തീർണ്ണമുണ്ട്.
ഈ പഞ്ചായത്തിന്റെ അതിരുകൾ വടക്കുഭാഗത്ത് ഇടുക്കി ജില്ലയിലെ മുട്ടം, കുടയത്തൂർ പഞ്ചായത്തുകളും, കിഴക്കുഭാഗത്ത് കടയത്തൂർ, മൂന്നിലവ് പഞ്ചായത്തും, ഇടുക്കി ജില്ലയിലെ കുടയത്തൂർ പഞ്ചായത്തും, തെക്കുഭാഗത്ത് തലപ്പാലം പഞ്ചായത്തും, പടിഞ്ഞാറുഭാഗത്ത് ഭരണങ്ങാനം, കടനാട്, പഞ്ചായത്തുകളുമാണ്.
2001-ലെ കാനേഷുമാരി കണക്കുകൾ പ്രകാരം 11,397 ആണ് ഇവിടുത്തെ ജനസംഖ്യ.
88 ശതമാനമാണ് ഈ പഞ്ചായത്തിലെ സാക്ഷരത.
പഞ്ചായത്തിലെ ഇലവീഴാപുഞ്ചിറ എന്ന സ്ഥലം ധാരാളം വിനോദ സഞ്ചാരികളെ ആകർഷിച്ചുവരുന്ന ഇടമാണ്.
1953 ആഗസ്റ്റ് 28-നാണ് മേലുകാവ് ഗ്രാമപഞ്ചായത്ത് രൂപീകൃതമായത്.
അതിരുകൾ തെക്ക്‌ - തലപ്പാലം പഞ്ചായത്ത് വടക്ക് - ഇടുക്കി ജില്ലയിലെ മുട്ടം , കുടയത്തൂർ പഞ്ചായത്തുകൾ കിഴക്ക് - മൂന്നിലവ് പഞ്ചായത്തും, ഇടുക്കി ജില്ലയിലെ കുടയത്തൂർ പഞ്ചായത്തും പടിഞ്ഞാറ് - ഭരണങ്ങാനം , കടനാട് , പഞ്ചായത്തുകൾ വാർഡുകൾ
മേലുകാവ് ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് കല്ലുവെട്ടം വടക്കുംഭാഗം ഇലവീഴപൂഞ്ചിറ മേലുകാവ് മേലുകാവ്മറ്റം കൊണിപ്പാട്‌ വകക്കാട്‌ ഇടമറുക് കൈലാസം കിഴക്കെൻമറ്റം പയസ്മൌണ്ട് ചാലമറ്റം കുളത്തിക്കണ്ടം ഗതാഗത സൌകര്യങ്ങൾ
സമീപത്തുള്ള പട്ടണങ്ങളായ ഈരാറ്റുപേട്ട  (12 കി.മീ ), പാലാ (16 കി.മീ ),  തൊടുപുഴ (18 കി.മീ ) എന്നീ സ്ഥലങ്ങളുമായി മേലുകാവ്  റോഡ്‌  മാർഗ്ഗം ബന്ധപ്പെട്ടിരിക്കുന്നു.
നിർദ്ധിഷ്ട എറണാകുളം-എരുമേലി സംസ്ഥാന ഹൈവേ മേലുകാവിലൂടെയാണ് കടന്നു പോകുന്നത് .
റെയിൽവേ ലൈനുകളൊന്നും മേലുകാവ്  പഞ്ചായത്തിലൂടെ കടന്നു പോകുന്നില്ല.
ഏറ്റവും അടുത്ത പ്രധാന റെയിൽവേ സ്റ്റേഷൻ കോട്ടയം ആണ് (50 കി.മീ ).
ഏറ്റവും അടുത്ത വിമാനത്താവളം ആയ കൊച്ചി (നെടുമ്പാശേരി) രാജ്യാന്തര വിമാനത്താവളം 70 കി.
മീ അകലെയാണ് .
കോട്ടയം ജില്ലയുടെ കിഴക്ക് ഇടുക്കി ജില്ലയോട് ചേർന്ന് കിടക്കുന്ന ഒരു മലയോര പ്രദേശമാണ്  മേലുകാവ് ഗ്രാമപഞ്ചായത്ത്.
ഈ പ്രദേശത്തിന്റെ പ്രാചീനകാലചരിത്രം അഗസ്ത്യമുനിയുമായി ബന്ധപ്പെട്ടിരിക്കുന്നുവെന്നാണ്‌ ഐതിഹ്യം.
മേലുകാവ്  എന്ന സ്ഥലനാമത്തിന്റെ ഉല്പത്തിക്കു അടിസ്ഥാനമായ ഒരു സംഭവകഥയുണ്ട് .
കുളത്തിക്കണ്ടത്തിനടുത്തുള്ള കൊടിത്തോപ്പിൽ സ്ഥിതി ചെയ്തിരുന്ന ഒരു പുരാതന ക്ഷേത്രം കാട്ടാനകളുടെ നിരന്തരമായ ആക്രമണത്തെ തുടർന്ന് മലമുകളിലുള്ള കല്ലുവെട്ടതേക്ക് മാറ്റി സ്ഥാപിച്ചതോടെയാണ് മേലുകാവ് എന്ന് ഈ പ്രദേശം അറിയപ്പെടുവാനിടയായത് .
മലമുകളിലുള്ള കാവ് എന്നാ അർത്ഥത്തിൽ പ്രചാരത്തിൽ വന്ന ഈ പേര് പിൽക്കാലത്ത്‌ മേലുകാവ് എന്നായിത്തീർന്നു.
മേലുകാവിന്റെ പ്രാചീന ചരിത്രത്തിലേക്ക് വെളിച്ചം വീശുന്ന ചരിത്രാവശിഷ്ടങ്ങൾ ഈ പഞ്ചായത്തിന്റെ പല ഭാഗങ്ങളിലുമുണ്ട് .
അഞ്ചാം നൂറ്റാണ്ടിൽ ഉപയോഗത്തിലിരുന്നുവെന്നു ചരിത്രകാരന്മാർ രേഖപ്പെടുത്തിയിട്ടുള്ള നന്നങ്ങാടികൾ ഇരുമാപ്രയിൽ നിന്നും , പുരാതന റോമൻ നാണയങ്ങൾ ഇടമറുകിൽ നിന്നും കണ്ടെത്തിയിട്ടുണ്ട് .
ശവസംസ്കാരത്തിന് വേണ്ടി സ്ഥാപിച്ചിരുന്ന കരിങ്കൽ അറകളും തൊപ്പിക്കല്ലുകളും കോണിപ്പാട്, ഉപ്പിടുപാറ, പയസ് മൌണ്ട് , കളപ്പുരപ്പാറ, എന്നിവിടങ്ങളിൽ ഇപ്പോഴും കാണാവുന്നതാണ്
പണ്ട് കച്ചവടാവശ്യങ്ങല്ക്കായി തമിഴ്നാട്ടിൽ നിന്നും, നിലക്കൽ പോലുള്ള ജനവാസകേന്ദ്രങ്ങളിൽ നിന്നും തൊടുപുഴ, കാരിക്കോട്  തുടങ്ങിയ പ്രദേശങ്ങളിലേക്ക് മേലുകാവ്  വഴി ദിവസേന ജനസഞ്ചാരമുണ്ടായിരുന്നതായി പറയപ്പെടുന്നു.
ഈ പഞ്ചായത്തിൽ ഉൾപെട്ട പല പ്രദേശങ്ങളുടെയും സ്ഥലനാമങ്ങൾ മേലുകാവിന്റെ ഗതകാലചരിത്രത്തിലേക്ക് വെളിച്ചം വീശുന്നു.
വാകമരങ്ങൾ തിങ്ങി വളർന്നിരുന്ന പ്രദേശം വാകക്കാടും, കുളവും കണ്ടവും ചേർന്ന ഇടം കുളത്തിക്കണ്ടവും ആയി  മാറി.
നായാട്ടുകാർ വേട്ടമൃഗങ്ങളുടെ മാംസം കേടാവാതെ ഉപിട്ടു തയ്യാറാക്കുന്നതിന് ഉപയോഗിച്ചിരുന്ന പാറ ഉപ്പിട്ടപാറയും കാലാന്തരത്തിൽ ഉപ്പിടുപാറയുമായി തീർന്നു.
മലകളുടെ ഇടയിൽ സ്ഥിതി ചെയ്തിരുന്ന സ്ഥലത്തിന് ഇടമറുക് എന്ന പേരും അന്വർത്ഥമായി.
മറുക് എന്ന വാക്കിനു മല എന്നും അര്ത്ഥം ഉണ്ട് .
വനങ്ങളിൽ മേഞ്ഞു നടന്നിരുന്ന കാട്ടെരുമകൾ വിശ്രമിച്ചിരുന്ന പാറകൾ നിറഞ്ഞ കുന്നിൻ പ്രദേശങ്ങൾ എരുമപ്പാറയെന്നു ആദ്യകാലങ്ങളിൽ അറിയപ്പെട്ടു.
പിന്നീട് അത് ഇരുമാപ്രയായി.
ഇരു മഹാ പാറകൾ ഉള്ള സ്ഥലമാണ് ഇരുമാപ്ര ആയെതെന്നും വേറൊരു ഐതിഹ്യം ഉണ്ട്.
കൊട്ടാരത്തിൽ ശങ്കുണ്ണിയുടെ ഐതിഹ്യമാലയിൽ പരാമർശിക്കുന്ന അസാധാരണ കായിക ശേഷിയുണ്ടായിരുന്ന കുളപ്പുറത്ത്  ഭീമൻ ചുമന്നു കൊണ്ട് വന്ന കൂറ്റൻ പലകകൾ (തളിരങ്ങൾ ) ചാരി വച്ച സ്ഥലമാണ് പലകചാരി.
തന്റെ പ്രജകളെ കണ്ടു ക്ഷേമാന്വേഷണം നടത്താനിറങ്ങിയ രാജാവ് സ്വന്തം തലപ്പാവ് (മുടി ) ഒരു മരുത്   ശിഖരത്തിൽ വെച്ചതിനു ശേഷം വിശ്രമിച്ച സ്ഥലമാണ് മേലുകാവ് -പാലാ റോഡിൽ കടനാട് -മേലുകാവ്  പഞ്ചായത്തുകളുടെ അതിർത്തിയിലുള്ള മുടിവെച്ചമരുത് .
നാടുവഴിത്തത്തിന്റെയും ജന്മിത്ത ജാതിവ്യവസ്ഥകളുടെയും തിക്തഫലങ്ങൾ അനുഭവിച്ചവരാണ് ഈ പ്രദേശത്തെ ആദിമ നിവാസികളായ മലയരയ വിഭാഗത്തിൽ പെട്ട പട്ടികവർഗക്കാർ.
1848-ൽ റവ: ഹെന്ററി ബേക്കർ ജൂനിയർ എന്നാ വിദേശ ക്രിസ്ത്യൻ മിഷനറിയുടെ ആഗമനത്തോടെയാണ് ഇവരുടെ മുൻപിൽ വിമോചനത്തിന്റെ പാത തുറക്കപ്പെട്ടത്‌ .
അദ്ദേഹം നിരവധിയാളുകളെ ക്രിസ്തുമതാനുയായികളാക്കി.
ബ്രിട്ടീഷ്‌ വൈസ്രോയിയുടെയും തിരുവിതാംകൂര്  മഹാരാജാവിന്റെയും അനുമതിയോടെ റവ:ഹെന്ററി ബേക്കർ ജൂനിയറും, ബെഞ്ചമിൻ ബെയലിയും 2000 ഏക്കർ ഭുമി പതിപ്പിച്ചെടുത്തു  നൽകി.
മേലുകാവ് സന്ദർശിക്കുന്നതിനായി കുതിരപ്പുറത്തു എത്തി ചേർന്ന റവ: ഹെന്ററി ബേക്കർ ജൂനിയർ വിശ്രമിച്ച സ്ഥലത്താണ്  അദ്ദേഹത്തിന്റെ നാമധേയത്തിൽ സ്ഥാപിച്ചിട്ടുള്ള ഹെന്ററി ബേക്കർ കോളേജ് സ്ഥിതി ചെയ്യുന്നത് .
1983 ഏപ്രിൽ 30 നു  രൂപം കൊണ്ട സി. എസ് .
ഐ  ഈസ്റ്റ്‌  കേരള ഡയോസിസിന്റെ ആസ്ഥാനമെന്ന നിലയിൽ മേലുകാവിനു സവിശേഷമായ പ്രാധാന്യമുണ്ട് .
സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് ഈരാറ്റുപേട്ട വിസ്തീര്ണ്ണം 30.49 ചതുരശ്ര കിലോമീറ്റർ ജനസംഖ്യ 11,228 പുരുഷന്മാർ 5581 സ്ത്രീകൾ 5647 ജനസാന്ദ്രത 368 സ്ത്രീ : പുരുഷ അനുപാതം 1012 സാക്ഷരത 97% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/melukavupanchayat/ Archived 2012-06-16 at the Wayback Machine .
ജോസഫ് പുലിക്കുന്നേൽ ഇംഗ്ലീഷ് വിലാസം https://ml.wikipedia.org/wiki/Joseph_Pulikkunnel
കേരളത്തിൽ കത്തോലിക്കാസഭയിലെ പരിഷ്കരണവാദിയും സഭയിലെ പുരോഹിതനേതൃത്വത്തിന്റെ തീവ്രവിമർശകനുമാണ് ജോസഫ് പുലിക്കുന്നേൽ .
1932 ഏപ്രിൽ 14-ന്‌ ഭരണങ്ങാനത്തു ജനിച്ചു.
കത്തോലിക്കാ സഭയിലെ നവീകരണത്തെ ലക്ഷ്യമാക്കിയുള്ള പ്രവർത്തനങ്ങളിൽ ശ്രദ്ധകേന്ദ്രീകരിക്കുന്നതിനു മുന്പ്, അദ്ധ്യാപനവും രാഷ്ട്രീയവും അദ്ദേഹത്തിന്റെ പ്രവർത്തനമേഖലകളായിരുന്നിട്ടുണ്ട്.
കോഴിക്കോട്‌ ദേവഗിരി കോളജിൽ അദ്ധ്യാപകനായിരുന്നു.
കേരള യൂണിവേഴ്‌സിറ്റി സെനറ്റ്‌ മെമ്പറായും കെ.പി.സി.സി അംഗമായും പ്രവർത്തിച്ചിട്ടുണ്ട്‌.
കേരളാ സംസ്ഥാന കോൺഗ്രസ് കമ്മിറ്റിയിൽ (കെ.പി.സി.സി.) അംഗമായിരുന്നിട്ടുള്ള പുലിക്കുന്നേൽ, കോൺഗ്രസ് കക്ഷിയിൽ നിന്നു വിഘടിച്ചുപോയവർ ചേർന്ന് 1964-ൽ രൂപം കൊടുത്ത കേരളാ കോൺഗ്രസ്സിന്റെ സ്ഥാപകനേതാക്കളിൽ ഒരാൾ കൂടിയാണ്.
2017 ഡിസംബർ 28 ന് മരണമടഞ്ഞു.
വിമർശകൻ
പതിനാറാം നൂറ്റാണ്ടിൽ പോർത്തുഗീസുകാരുടെ ആഗമനത്തോടെ തുടങ്ങിയ വിദേശമേൽക്കോയ്മയ്ക്കു മുൻപ് നിലവിലിരുന്ന ഭരണവ്യവസ്ഥയിൽ കേരളക്രിസ്ത്യാനികളുടെ ഓരോ പള്ളിയും സ്വതന്ത്രമായിരുന്നെന്നും, പള്ളിയുടെ സമ്പത്തും ഭരണവും, അതിലെ പ്രായപൂർത്തിയായ എല്ലാ അംഗങ്ങളും ചേർന്ന പള്ളിയോഗത്തിൽ നിക്ഷിപ്തമായിരുന്നെന്നും പോർത്തുഗീസ് മേൽക്കോയ്മക്കു കീഴിൽ നടപ്പായ പാശ്ചാത്യമാതൃകയിലുള്ള സഭാഘടനയാണ് ഇതിന് അന്ത്യം കുറിച്ചതെതെന്നും പുലിക്കുന്നേൽ ചൂണ്ടിക്കാട്ടുന്നു.
കേരളത്തിലെ കത്തോലിക്കാസഭയുടെ പാശ്ചാത്യസഭാമാതൃകയിലുള്ള അധികാരഘടനയുടെ തലപ്പത്തിരിക്കുന്ന പുരോഹിതനേതൃത്വത്തിന് റോമിലെ മാർപ്പാപ്പയോടല്ലാതെ സാധാരണവിശ്വാസികളോടോ ദേശീയമായ നിയമവ്യവസ്ഥകളോടോ ഉത്തരവാദിത്തമോ വിധേയത്വമോ ഇല്ലെന്നും, രാഷ്ട്രീയ കൊളോണിയലിസത്തിന്റെ തിരോധാനത്തിനു ശേഷവും തുടരുന്ന മത-സാമ്പത്തിക കൊളോണിയലിസത്തിന്റെ ഭാഗമാണതെന്നുമാണ് അദ്ദേഹത്തിന്റെ പക്ഷം.
സഭയുടെ സേവനസംരംഭങ്ങളുടെ നടത്തിപ്പിലുള്ള ക്രമക്കേടുകളേയും അഴിമതിയേയും, പൗരോഹിത്യത്തിന്റെ ആഡംബരഭ്രമത്തേയും വിമർശിക്കുന്ന അദ്ദേഹം, മാമ്മോദീസാക്കു പോലും വിലപേശുന്ന പുരോഹിതസംസ്കാരം വളരുമ്പോൾ, ശുഷ്കമായ ആചാരങ്ങൾ കൊണ്ട് ബുദ്ധിയുള്ള വിശ്വാസികളെ സഭയിൽ നിലനിർത്താമെന്നു പുരോഹിതർ ചിന്തിക്കുന്നതായി കുറ്റപ്പെടുത്തുന്നു.
കൃതികൾ കലഹവും വിശ്വാസവും 'ഓശാന' മാസിക
സഭയുടെ അധികാരസംവിധാനങ്ങളിൽ സാധാരണവിശ്വാസികൾക്കു കൂടുതൽ പങ്കു കിട്ടും വിധമുള്ള സമൂലപരിവർത്തനത്തിനു വേണ്ടി വാദിക്കുന്ന പുലിക്കുന്നേൽ, 'ഓശാന' എന്ന ആനുകാലികത്തിന്റെ സ്ഥാപകനും പത്രാധിപരുമാണ്.
സഭാനേതൃത്വത്തിനെതിരെയുള്ള വിമർശനങ്ങൾക്ക് അദ്ദേഹത്തിന്റെ മുഖ്യമാധ്യമമാണ് ഈ പത്രിക.
സഭയുടെ സംഘടനയിലും, സഭാസ്ഥാപനങ്ങളുടെ നടത്തിപ്പിലും, ദൈവശാസ്ത്രത്തിന്റെ വിശകലന-നിഗമനങ്ങളിലും, " സുവിശേഷഗന്ധിയായ പരിവർത്തനവും നവീകരണവും" ആണ് ഈ പ്രസിദ്ധീകരണം ലക്ഷ്യം വയ്ക്കുന്നതെന്ന്  'ഓശാന' മാസികയുടെ ആദ്യലക്കത്തിൽ ചേർത്ത മുഖപ്രസംഗത്തിൽ പുലിക്കുന്നേൽ വ്യക്തമാക്കി
1983-ൽ മലയാളഭാഷയിൽ ഒരു സമ്പൂർണ്ണ 'എക്യൂമെനിക്കൽ' ബൈബിളിന്റെ പ്രസിദ്ധീകരണത്തിന് ഇദ്ദേഹം മുൻകൈയ്യെടുത്തു.
ആ സംരംഭത്തിന്റെ ഓർഗനൈസിങ്ങ് എഡിറ്ററായിരുന്നു പുലിക്കുന്നേൽ.
ജോസഫ് പുലിക്കുന്നേലിന്റെ നേതൃത്വത്തിലുള്ള ചില സന്നദ്ധസംഘടനകളിൽ വിദേശസഹായത്തിന്റെ വൻ തോതിലുള്ള തിരിമറി നടന്നതായി ആരോപണമുണ്ട്.
ഇതേക്കുറിച്ച് സംസ്ഥാന രഹസ്യാന്വേഷണ മേധാവി അന്വേഷണത്തിന് ഉത്തരവിട്ടിരുന്നു എന്ന അവകാശവാദം 2012-ൽ വാർത്തയായിരുന്നു.
ഈ സ്ഥാപനങ്ങളിൽ ലൈംഗിക അതിക്രമങ്ങൾ പോലും നടന്നതായി ആരോപിക്കുന്ന സുപ്രീം കോടതി അഭിഭാഷകൻ വിൻസെന്റ് പാനിക്കുളങ്ങര, കൂടുതൽ അന്വേഷണം വേണമെന്ന് ആവശ്യപ്പെട്ടിരുന്നു.
അവലംബം ↑ ↑ പുലിക്കുന്നേലുമായി ജസ്റ്റിൻ പാതാളിൽ നടത്തിയ അഭിമുഖം: "മധ്യകേരളത്തിലെ ക്രിസ്ത്യാനികൾ കേരളാകോൺഗ്രസല്ല" - മാതൃഭൂമി ആഴ്ചപ്പതിപ്പ് 2010 ജൂലൈ 4 ലക്കത്തിൽ പ്രസിദ്ധീകരിച്ചത് ↑ http://www.madhyamam.com/kerala/joseph-pulikkunnel-passed-away-kerala-news/2017/dec/28/404151 ↑ ജോസഫ് പുലിക്കുന്നേൽ, പാറേമാക്കാൽ ഗോവർണ്ണദോരുടെ വർത്തമാനപ്പുസ്തകത്തിന്റെ ആധുനികഭാഷ്യത്തിന് ആമുഖമായി എഴുതിയ 'ചരിത്രപശ്ചാത്തലം' എന്ന ലേഖനം (പുറം ix) ↑ ജോസഫ് പുലിക്കുന്നേൽ, "രാഷ്ട്രീയ കൊളോണിയലിസം അവസാനിച്ചെങ്കിലും മത-സാമ്പത്തിക കൊളോണിയലിസം കൂടുതൽ ശക്തിപ്പെടുന്നു", മാതൃഭൂമി  ആഴ്ചപ്പതിപ്പ് 11-17 മാർച്ച് 2012 ↑ 2013 ജൂൺ മാസത്തിലെ 'ഓശാന' മാസികയിൽ, "വിശ്വാസപ്രഘോഷണമല്ല, വിശ്വാസ ആചരണമാണ് ആവശ്യം" എന്ന ശീർഷകത്തിൽ എഴുതിയ ലേഖനം (പുറം 9) ↑ 'ഓശാന' മാസിക:1975 ഒക്ടോബർ മാസത്തിലിറങ്ങിയ ഒന്നാം പതിപ്പിലെ മുഖപ്രസംഗം ↑ മലയാളം ബൈബിൾ (1983), ഓശാനപ്രസിദ്ധീകരണം, പാലാ ↑ Joseph Pulikkunnel on the Dock, 2012 നവമ്പർ 8-ലെ സൂര്യാ ന്യൂസ് ടി.വി. വാർത്ത പുറത്തേക്കുള്ള കണ്ണികൾ ജോസഫ് പുലിക്കുന്നേൽ രചിച്ച കേരളാകോൺഗ്രസ്സിന്റെ സ്ഥാപനചരിത്രം എന്ന പുസ്തകത്തെപ്പറ്റി Archived 2016-03-04 at the Wayback Machine .
വള വളകൾ
സ്ത്രീകളും പുരുഷന്മാരും കൈയ്യിലണിയുന്ന ഒരു ആഭരണമാണ് വള .
സ്വർണ്ണം , വെള്ളി , പ്ലാറ്റിനം , സ്ഫടികം , പ്ലാസ്റ്റിക്ക് , മരം , റബർ , ഇരുമ്പ് , സ്റ്റീൽ , ചെമ്പ് , പിച്ചള തുടങ്ങിയവ കൊണ്ട് വള നിർമ്മിക്കാറുണ്ട്.
ലോകമെമ്പാടും ഉള്ള പല ആഘോഷങ്ങൾക്കും കലാരൂപങ്ങൾക്കും വിവാഹം പോലുള്ള ചടങ്ങുകൾക്കുമെല്ലാം വളകൾ ഉപയോഗിക്കുന്നു.
ലോഹങ്ങൾ കൊണ്ട് നിർമ്മിച്ച കട്ടിയുള്ള വള ആയുധമായും ഉപയോഗിക്കാറുണ്ട്.
ചിത്രശാല വളയുടെ ചിത്രങ്ങൾ വിൽക്കാൻ വച്ചിരിക്കുന്ന വളകൾ കയ്യിൽ സ്വർണ്ണവളയണിഞ്ഞ് ഹസ്തമുദ്ര കാണിക്കുന്നു ഒരു കൂട്ടം വളകൾ വളകൾ സൂക്ഷിക്കുന്ന സ്റ്റാൻഡ് ഇന്ത്യയിൽ വളകൾ പ്രദർശിപ്പിച്ചിരിക്കുന്നു.
പുറത്തേക്കുള്ള കണ്ണികൾ ആഭരണങ്ങൾ
മാല • വള • മോതിരം • കമ്മൽ • പാദസരം • നൂപുരം • കങ്കണം • കാപ്പ് • മൂക്കുത്തി • അലിക്കത്ത് തിരുത്തുക
ജലതരംഗം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Jalatharangam
പി. ചന്ദ്രകുമാർ സംവിധാനം ചെയ്ത് ആർ എം ശ്രീനിവാസൻ നിർമ്മിച്ച 1978-ൽ പുറത്തിറങ്ങി ഒരു മലയാളചലച്ചിത്രമാണ് ജലതരംഗം .
മധു , ഷീല , അടൂർ ഭാസി ബേബി ബബിത എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു.
എടി ഉമ്മറിന്റെ സംഗീതത്തിൽ സത്യൻ അന്തിക്കാട് , ഡോ. ബാലകൃഷ്ണൻ എന്നിവർ രചിച്ച ഗാനങ്ങളാണ്  ഈ ചിത്രത്തിലുള്ളത്.
താരം വേഷം 1 മധു 2 ഷീല 3 അടൂർ ഭാസി 4 കുതിരവട്ടം പപ്പു 5 പി.കെ. എബ്രഹാം 6 സുമിത്ര 7 വിൻസെന്റ് 8 ബേബി ബബിത ഗാനങ്ങൾ ഗാനരചന: സത്യൻ അന്തിക്കാട് , ഡോ ബാലകൃഷ്ണൻ സംഗീതം: എ ടി ഉമ്മർ നമ്പർ.
പാട്ട് പാട്ടുകാർ രാഗം 1 ആദ്യമായ്‌ കണ്ടനാൾ കെ ജെ യേശുദാസ് 2 കാക്കയെന്നുള്ള വാക്കിനർത്ഥം പി ജയചന്ദ്രൻ , ഷെറിൻ പീറ്റേർസ്‌ , ശാന്തി 3 ഒരു സുന്ദരസ്വപ്നം കെ ജെ യേശുദാസ് 4 സഖി സഖി ചുംബനം കെ ജെ യേശുദാസ് അവലംബം പുറത്തേക്കുള്ള കണ്ണികൾ ജലതരംഗം ഇന്റർനെറ്റ് മൂവി ഡാറ്റാബേസിൽ
ഋണസംഖ്യ ഇംഗ്ലീഷ് വിലാസം https://ml.wikipedia.org/wiki/Negative_number
പൂജ്യത്തിൽ കുറവായ വാസ്തവികസംഖ്യകളെ ഋണസംഖ്യ എന്ന് പറയുന്നു.
നഷ്ടത്തിന്റെയോ അസാന്നിദ്ധ്യത്തിന്റെയോ അളവ് സൂചിപ്പിക്കാനാണ് ഇവ മിക്കപ്പോഴും ഉപയോഗിക്കുന്നത്.
ഉദാഹരണത്തിന് കടത്തെ ഋണസംഖ്യയാൽ കുറിക്കുന്ന മുതലായി കണക്കാക്കാം,എന്തിന്റെയെങ്കിലും അളവിലുണ്ടാകുന്ന കുറവിനെ ഋണസംഖ്യകൊണ്ട് കുറിക്കുന്ന വർദ്ധനയായി കണക്കാക്കാം.
ഋണസംഖ്യയാണെന്ന് സൂചിപ്പിക്കാൻ സംഖ്യക്കു മുൻപിൽ ഒരു ഋണ ചിഹ്നം ഇടുന്നു.
ഉദാ -128.
പൂജ്യം ഒരു ഋണസംഖ്യയോ ധനസംഖ്യയോ അല്ല.
താഴെക്കാണുന്ന വാസ്തവികസംഖ്യരേഖ ഋണസംഖ്യ, പൂജ്യം, ധനസംഖ്യ എന്നിവ തമ്മിലുള്ള ബന്ധത്തെ കാണിക്കുന്നു.
ചൈനയിലെ ഹാൻ രാജവംശത്തിന്റെ കാലത്ത് (ബി.സി.ഇ 202 - സി.ഇ 220)എഴുതപ്പെട്ട 'ഗണിതശാസ്ത്ര കലയെക്കുറിച്ചുള്ള ഒമ്പത് അധ്യായങ്ങളിൽ' നെഗറ്റീവ് സംഖ്യകൾ ഉപയോഗിച്ചിട്ടുണ്ട്.
ലിയു ഹുയി (ഏകദേശം മൂന്നാം നൂറ്റാണ്ട്) നെഗറ്റീവ് സംഖ്യകൾ കൂട്ടുന്നതിനും കുറയ്ക്കുന്നതിനുമുള്ള നിയമങ്ങൾ പ്രമാണീകരിച്ചു.
ഏഴാം നൂറ്റാണ്ടോടെ, ബ്രഹ്മഗുപ്തനെപ്പോലുള്ള ഇന്ത്യൻ ഗണിതശാസ്ത്രജ്ഞർ നെഗറ്റീവ് സംഖ്യകളുടെ ഉപയോഗം വിവരിച്ചു.
ഇസ്ലാമിക ഗണിതശാസ്ത്രജ്ഞർ നെഗറ്റീവ് സംഖ്യകൾ കുറയ്ക്കുന്നതിനും ഗുണിക്കുന്നതിനുമുള്ള നിയമങ്ങൾ വികസിപ്പിക്കുകയും നെഗറ്റീവ് ഗുണകങ്ങളുള്ള ഗണിതപ്രശ്നങ്ങൾക്ക് ഉത്തരം കണ്ടെത്തുകയും ചെയ്തു.
The number line ഋണസംഖ്യയുടെ സ്വഭാവഗുണങ്ങൾ (properties of negative numbers) ഒരു സംഖ്യയിൽ നിന്ന് ഒരു ഋണസംഖ്യ വ്യവകലനം ചെയ്യുമ്പോൾ അത് ഫലത്തിൽ സങ്കലനമാവുന്നു ഉദാ :   (+8) - (-2) = (+10).
ഒരു ഋണസംഖ്യയും ധനസംഖ്യയുമായുള്ള ഗുണിക്കുമ്പോൾ കിട്ടുന്നഫലം ഋണസംഖ്യയായിരിക്കും  ഉദാ : (+8) x (-2) = (-16) ഋണസംഖ്യകൾ മറ്റൊരു സംഖ്യയുമായി ഹരണം ചെയ്യുമ്പോൾ ഫലം ഋണമായിരിക്കും  ഉദാ : (+8) ÷ (-2) = (-4) അവലംബം Bourbaki, Nicolas (1998).
Elements of the History of Mathematics.
Berlin, Heidelberg, and New York: Springer-Verlag.
ISBN 3-540-64767-8 .
Struik, Dirk J. (1987).
A Concise History of Mathematics.
↑ Struik, pages 32–33.
"In these matrices we find negative numbers, which appear here for the first time in history."
മലമ്പുഴ ചെറുകിട ജലവൈദ്യുതപദ്ധതി ഇംഗ്ലീഷ് വിലാസം https://ml.wikipedia.org/wiki/Malampuzha_Small_Hydro_Electric_Project
പ്രതിവർഷം 5.6 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുതപദ്ധതിയാണ് മലമ്പുഴ ചെറുകിട ജലവൈദ്യുതപദ്ധതി , .
പാലക്കാട് ജില്ല യിലെ മലമ്പുഴ യിൽ മലമ്പുഴ അണക്കെട്ടിന് ചേർന്ന് താഴെയാണ്   പദ്ധതിയിലെ പവർ ഹൗസ് നിർമിച്ചിട്ടുള്ളത് .
2001 നവംബർ  26 നു ഇതു പ്രവർത്തനം തുടങ്ങി.
1) മലമ്പുഴ പവർ ഹൗസ്
1) മലമ്പുഴ അണക്കെട്ട് (മലമ്പുഴ ജലസംഭരണി) വൈദ്യുതി ഉത്പാദനം
മലമ്പുഴ ചെറുകിട ജലവൈദ്യുതപദ്ധതിയിൽ 2.5 ഒരു ടർബൈൻ (Kaplan -type-Beacon India)   ഉപയോഗിച്ച് 2.5 മെഗാവാട്ട്   വൈദ്യുതി ഉത്പാദിപ്പിക്കുന്നു .
ജ്യോതി  ഇന്ത്യ ആണ് ജനറേറ്റർ.
വാർഷിക ഉൽപ്പാദനം 5.6  MU ആണ്.
2001 നവംബർ  26 നു   പദ്ധതി  കമ്മീഷൻ ചെയ്തു.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 2.5 MW 26.11.2011 കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക
മാഞ്ഞൂര തടയണ മാഞ്ഞൂര തടയണ
മാഞ്ഞൂര തടയണ , ( Manjoora Saddle dam ) കേരളത്തിലെ വയനാട് ജില്ലയിലെ തരിയോട് ഗ്രാമത്തിൽ കബനി നദിയുടെ പോഷകനദിയായ കരമൻതോടിനു കു ടൂകേ സ്ഥാപിച്ചിട്ടുള്ള തടയണയാണ്.
കുറ്റ്യാടി ഓഗ്മേൻ്റേഷൻ പദ്ധതി പ്രകാരം ബാണാസുര സാഗർ റിസർവോയുടെ ശേഷി കൂട്ടുവാനായിട്ടാണ് ഈ തടയണ നിർമ്മിച്ചിരിക്കുന്നത്.
കുഴൂർ വിൽസൺ Kuzhur Wilson Kuzhur Wilson ഈ ലേഖനത്തിന്റെ വ്യാകരണം, ശൈലി, കെട്ടുറപ്പ്, അക്ഷരങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
കവിയും മാധ്യമ പ്രവർത്തകനും ആണ് കുഴൂർ വിത്സൺ .
കവിതാ സംബന്ധിയായ പ്രവർത്തനങ്ങളുടെ പേരിൽ കേരള സർക്കാരിൽ നിന്നും 2016- ൽ സാഹിത്യത്തിലെ യൂത്ത് ഐക്കൺ പുരസ്ക്കാരവും 2019- ൽ  പ്രഥമ ജിനേഷ് മടപ്പള്ളി കവിതാ പുരസ്ക്കാരവും 2024ൽ പതിനൊന്നാമത് ഒ വി വിജയൻ പുരസ്ക്കാരം ലഭിച്ചു .
മുല്ലക്കാട്ട് പറമ്പിൽ  ‍ഔസേപ്പിന്റെയും അന്നംകുട്ടിയുടെയും മകനായി 1975 സെപ്റ്റംബർ 10 നു തൃശ്ശൂർ ജില്ലയിലെ കുഴൂരിൽ ‍ ജനിച്ചു.
മീനാക്ഷി ആശാത്തി]യുടെ എഴുത്തുപുരയിൽ  ഹരിശ്രീ കുറിച്ചു.
ശ്രീക്യഷ്ണവിലാസം എൽ.പി.സ്ക്കൂൾ എരവത്തൂർ , ഐരാണിക്കുളം സർക്കാർ സ്ക്കൂൾ, പനമ്പിള്ളി സ്മാരക സർക്കാർ കോളേജ്‌, സെന്റ്‌.
തെരസാസ്‌ കോളേജ്‌ കോട്ടയ്ക്കൽ, കാലടി ശ്രീ ശങ്കരാചാര്യ സംസ്കൃത സർവകലാശാല ,എസ്‌.
സി.എം.സ്‌  കൊച്ചിൻ എന്നിവിടങ്ങളിലായിരുന്നു പഠനം.
കോളേജ് വിദ്യാർത്ഥി ആയിരിക്കേ തൃശ്ശൂരിൽ നിന്നും പ്രസിദ്ധീകരിച്ചിരുന്ന എക്സ്പ്രസ്സ് മലയാളം ദിനപത്രത്തിന്റെ മാള ലേഖകനായിരുന്നു.
ജേർണ്ണലിസം പഠനത്തിനു ശേഷം ചന്ദ്രിക ദിനപത്രത്തിന്റെ കൊച്ചി എഡിഷനിൽ ട്രെയിനിയായി ചേർന്നു.
പിന്നീട് ഡി-നെറ്റ് ടെലിവിഷൻ, കേരളീയ കലകൾക്ക് വേണ്ടിയുള്ള കലാദർപ്പണം മാസിക എന്നിവിടങ്ങളിൽ ജോലി നോക്കി.
2003 മുതൽ 2010 വരെ ദുബായ് മീഡിയ സിറ്റിയിൽ നിന്നും പ്രക്ഷേപണം നടത്തുന്ന ഏഷ്യാനെറ്റ് എ എം റേഡിയോയിൽ വാർത്താ അവതാരകനായിരുന്നു.
പിന്നീട് അജ്മാൻ ഗോൾഡ് എഫ് എമ്മിന്റെ വാർത്താവിഭാഗം തലവനായി.
2012 മുതൽ 2014 വരെ റിപ്പോർട്ടർ ടിവിയിൽ വാർത്താ അവതാരകനായിരുന്നു.
1995 ൽ രൂപീകരിച്ച മാള പ്രസ്സ്ക്ലബ്ബ്, 2008 ൽ രൂപീകരിച്ച യു എ ഇ ഇന്ത്യൻ മീഡിയ ഫോറം എന്നിവയുടെ സ്ഥാപക അംഗമാണു.
ബ്ലോഗുകൾക്ക് പ്രാധാന്യം നൽകിക്കൊണ്ട് 2007-ൽ ഇ-പത്രം എന്ന ജേർണ്ണലിനു തുടക്കമിട്ടു.
അച്ചടി, ഇന്റർനെറ്റ്, റേഡിയോ, ടെലിവിഷൻ എന്നിങ്ങനെ എല്ലാ തരത്തിലുമുള്ള മാധ്യമങ്ങളിൽ ജോലി ചെയ്ത ചുരുക്കം മലയാളം മാധ്യമപ്രവർത്തകരിൽ ഒരാൾ കൂടിയാണു വിത്സൺ സാഹിത്യം
1998- ൽ ഇരുപത്തിനാലാമത്തെ വയസ്സിലാണു വിത്സന്റെ ആദ്യപുസ്തകം ഉറക്കം ഒരു കന്യാസ്ത്രീ പ്രസിദ്ധീകരിച്ചത്.
വിത്സന്റെ കവിതകൾ തമിഴ്,കന്നഡ,ഹിന്ദി, ഇംഗ്ലീഷ്, അറബിക്, ജെർമ്മൻ .
പോർച്ചുഗീസ് , സ്പാനിഷ്  തുടങ്ങിയ ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
മലയാളത്തിന്റെ വിവിധ യൂണിവേഴ്സ്റ്റികളിൽ കുഴൂരിന്റെ കവിത പാഠ്യവിഷയമാണു.
മരങ്ങളും കവിതയും ഇഴചേരുന്ന  പോയട്രീ ഇൻസ്റ്റലേഷൻ  ( poetree installation ) മലയാളത്തിൽ അവതരിപ്പിച്ചത് കുഴൂർ വിത്സനാണു.
കവിതകൾക്ക് മാത്രമായുള്ള   ആഗോളവാണി പോയട്രി റേഡിയോ, ടെമ്പിൾ ഓഫ് പോയട്രീ ,പോയട്രീ ബാൻഡ്, പോയട്രീ ഫ്രെയിംസ് തുടങ്ങിയ പ്രവർത്തനങ്ങളിൽ സജീവമാണു.
കുഴൂരിന്റെ  മരങ്ങൾ ജീവിതത്തിൽ കവിതയിൽ എന്ന കവിത  സ്ലോവേനിയൻ  സംവിധായക  ടിന സുൽക് (Tina Šulc ) പോയട്രീ സിനിമയായി] ചിത്രീകരിച്ചു.
ആഗോള കലാപ്രസ്ഥാനമായ  ജിഗ്സൗ  ആർട്ടിസ്റ്റിക്  കളക്ടീവിന്റെ  സ്ഥാപക അംഗമാണു.
ചാർളി ഹോൾട്ട്, ഹിലാരി ഹോൾട്ട്, കവിത ബാലകൃഷ്ണൻ എന്നിവരാണു മറ്റ് അംഗങ്ങൾ
മലയാളത്തിൽ നിന്ന് നിരവധി ഭാഷകളിലേക്ക് വിവർത്തനം ചെയ്യപ്പെട്ട ബെന്യാമിന്റെ ആടുജീവിതം , ബഹ്റൈനിൽ വച്ച്,അതിലെ കഥാപാത്രമായ നജീബിനു നൽകിക്കൊണ്ട് പ്രകാശനം നിർവ്വഹിച്ചത് , കുഴൂർ വിത്സനാണു ബെന്യാമിന്റെ  ജീവിച്ചിരിക്കുന്ന കഥാപാത്രമായ  നജീബിന്റെ ആദ്യ അഭിമുഖവും റേഡിയോ വഴി പ്രക്ഷേപണം ചെയ്തതും വിത്സൻ തന്നെ അദ്ദേഹത്തിന്റെ  പതിനാറു കവിതാ സമാഹാരങ്ങളും ( മലയാളം, ഇംഗ്ലീഷ്, സ്പാനിഷ് ,ഡച്ച് ) കുറിപ്പുകളുടെ ഒരു സമാഹാരവും ഇതുവരെ പ്രസിദ്ധീകരിക്കപ്പെട്ടിട്ടുണ്ട്.
കഴിഞ്ഞ ദശാബ്ദത്തിലെ മികച്ച 10 മലയാള പുസ്തകങ്ങളിൽ ഒന്നായി ടൈംസ് ഓഫ് ഇന്ത്യ വിത്സന്റെ വയലറ്റിനുള്ള കത്തുകൾ തെരഞ്ഞെടുത്തു -2020 പുസ്തകങ്ങൾ
6 വയലറ്റിനുള്ള കത്തുകൾ ( സൈകതം ),2015,2018, , രണ്ടാം പതിപ്പ് 2017 7 Thintharoo – കവിതകളുടെ ഇംഗ്ലീഷ് പരിഭാഷ ( ലോഗോസ് ,Temple of poetry )2015,2016,
8 ഹാ, വെള്ളം ചേർക്കാത്ത മഴ] ( വേഡ് ബുക്സ്, Temple of poetry )2017,
9 Letters Violet - Temple of Poetry –2018,
10 Treemagination - Tree poems - Temple of poetry –2018,
11 കുടപ്പന്റെ ടാഗുള്ള അരഞ്ഞാണം – പാപ്പാത്തി പുസ്തകങ്ങൾ -2018,
12 Thintharoo – Spanish – babel cube ind.2018
പുസ്തകങ്ങൾ 
13 Cartas para violeta – Spanish – Babel Cube Ind
14 തോറ്റവർക്കുള്ള പാട്ടുകുർബ്ബാന – വേഡ് ബുക്സ് 2018
15 പച്ച പോലത്തെ മഞ്ഞ – കുഴൂർ വിത്സന്റെ തെരഞ്ഞെടുത്ത പ്രണയകവിതകൾ - ധ്വനി ബുക്സ് - 2018
16 ട്രീമാജിനേഷൻ - ഡച്ച് പരിഭാഷ , ബാബേൽ ക്യൂബ് – 2019
17 Rahul Gandhi - Neruda,Feast of St. ThomasAnd other poems – Amazon – 2019
ഇന്ന് ഞാൻ നാളെ നീയാന്റപ്പൻ ( ലോഗോസ് ) , Cartas para violeta ( വയലറ്റിന്റെ സ്പാനിഷ് പരിഭാഷ ) , മരങ്ങൾ ഇല്ലാത്ത കാട്ടിൽ ( യു എ ഇ യിലെ 41 ദിവസത്തെ ജയിൽ ജീവിതം ) മരയാളം – കുഴൂരിന്റെ മരങ്ങൾ എന്നീ കൃതികൾ പണിപ്പുരയിൽ.
മലയാളത്തിലെ ആദ്യകവിതാ ബ്ലോഗായ അച്ചടിമലയാളം നാടുകടത്തിയ കവിത കളുടെ ഉടമയാണു കുഴൂർ വിത്സൺ.
കവിതാസംബന്ധിയായ പ്രവർത്തനങ്ങളുടെ പേരിൽ 2016 ൽ കേരള സംസ്ഥാന യുവജന കമ്മീഷൻ യൂത്ത് ഐക്കൺ അവാർഡിനു തെരഞ്ഞെടുത്തു.
അറേബ്യൻ സാഹിത്യ പുരസ്ക്കാരം, എൻഎം വിയ്യോത്ത് കവിതാ അവാർഡ് എന്നിവ ലഭിച്ചിട്ടുണ്ട്.
2012-ലെ മികച്ച 10 പുസ്തകങ്ങളിൽ ഒന്നായി  ഇന്ത്യാ ടുഡേ , ഡിസി ബുക്സ് പ്രസിദ്ധികരിച്ച കുഴൂർ വിത്സന്റെ കവിതകളെ തെരഞ്ഞെടുത്തു.
ദുബായ് പോയറ്റിക് ഹാർട്ട് 2017] ഏഴാമത് എഡിഷനിൽ ഇന്ത്യയെ പ്രതിനിധീകരിച്ചു.
2008 ലെ മികച്ച വാർത്താ അവതാരകനുള്ള സഹ്യദയ പടിയത്ത് അവാർഡും ലഭിച്ചു .